CELEX: 32008R0400
Language: lt
Date: 2008-05-05 00:00:00
Title: 2008 m. gegužės 5 d. Komisijos reglamentas (EB) Nr. 400/2008, 95–ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu

6.5.2008   
            
            
               LT
            
            
               Europos Sąjungos oficialusis leidinys
            
            
               L 118/14
            
         
      KOMISIJOS REGLAMENTAS (EB) Nr. 400/2008
   2008 m. gegužės 5 d.
   95–ąjį kartą iš dalies keičiantis Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Qaida tinklu ir Talibanu
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Usama bin Ladenu, Al-Quaida tinklu ir Talibanu, ir panaikinantis Tarybos reglamentą (EB) Nr. 467/2001, uždraudžiantį tam tikrų prekių ir paslaugų eksportą į Afganistaną, sustiprinantį skrydžių uždraudimą ir pratęsiantį Afganistano Talibano lėšų ir kitų finansinių išteklių įšaldymą (1), ypač į jo 7 straipsnio 1 dalies pirmą įtrauką,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kuriems taikomas tame reglamente numatytas lėšų ir ekonominių išteklių įšaldymas.
            
         
               (2)
            
            
               2008 m. balandžio 21 d. Jungtinių Tautų Saugumo Tarybos sankcijų komitetas nusprendė iš dalies pakeisti asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą. Todėl I priedas turėtų būti atitinkamai iš dalies pakeistas.
            
         
               (3)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. gegužės 5 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 139, 2002 5 29, p. 9. Reglamentas su paskutiniais pakeitimais, padarytais Komisijos reglamentu (EB) Nr. 374/2008 (OL L 113, 2008 4 25, p. 15).
   
      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinė dalis „Fiziniai asmenys“ papildoma šiais įrašais:
      
         
                     „(1)
                  
                  
                     Suhayl Fatilloevich Buranov (alias Suhayl Fatilloyevich Buranov). Vardas ir pavardė orginaliais rašmenimis: Бypaнов Сухайл Фатиллоевич. Adresas: Massiv Kara-Su-6, building 12, apt. 59, Taškentas, Uzbekistanas. Gimimo data: 1983 m. Gimimo vieta: Taškentas, Uzbekistanas. Pilietybė: Uzbekistano. Kita informacija: a) Vienas iš Islamic Jihad Group vadovų; b) dalyvavo specialiuose minų ir sprogmenų mokymuose Al-Qaida stovykloje Khost provincijoje; c) dalyvavo Talibano vykdytose karinėse operacijose Afganistane ir Pakistane; d) vienas iš 2004 m. Uzbekistane įvykdytų teroristinių išpuolių organizatorių; e) 2000 m. jam iškelta baudžiamoji byla pagal šiuos Uzbekistano Respublikos Baudžiamojo kodekso straipsnius: 159 straipsnio 3 dalis (Nusikaltimas Uzbekistano Respublikos konstitucinei santvarkai) ir 248 straipsnis (Neteisėtas disponavimas šaunamaisiais ginklais, šaudmenimis, sprogmenimis ar sprogstamosiomis medžiagomis); f) išduotas arešto orderis.
                  
               
                     (2)
                  
                  
                     Najmiddin Kamolitdinovich Jalolov. Vardas ir pavardė orginaliais rašmenimis: Жалолов Ηажмиддин Камолитдинович. Adresas: S. Jalilov Street 14, Khartu, Andijan regionas, Uzbekistanas. Gimimo data: 1972 m. Gimimo vieta: Andijan regionas, Uzbekistanas. Pilietybė: Uzbekistano. Kita informacija: a) Vienas iš Islamic Jihad Group vadovų; b) dalyvavo specialiuose minų ir sprogmenų mokymuose Al-Qaida stovyklose; c) dalyvavo Talibano vykdytose karinėse operacijose Afganistane ir Pakistane; d) vienas iš 1999 m. ir 2004 m. Uzbekistane įvykdytų teroristinių išpuolių organizatorių; e) 1999 m. kovo mėn. jam iškelta baudžiamoji byla pagal šiuos Uzbekistano Respublikos Baudžiamojo kodekso straipsnius: 154 straipsnis (Samdomasis karys), 155 straipsnis (Terorizmas), 156 straipsnis (Kurstymas prieš bet kokios rasės, etninę arba religinę žmonių grupę), 159 straipsnis (Nusikaltimas Uzbekistano konstitucinei santvarkai), 242 straipsnis (Nusikalstamos grupuotės kūrimas) 244 straipsnis (Nepranešimas apie nusikaltimą arba nusikaltimo nuslėpimas); f) išduotas arešto orderis.“